Koosoleku juhatajast sõltub kogu koosoleku õnnestumine… või siis ebaõnnestumine. Seda viimast võib töö juures kahjuks iga päev kohata.  Koosoleku juhataja on tavaliselt projektijuht, osakonnajuhataja, juhtiv  spetsialist, töögrupi liider - keegi, kes on saanud endale selle kohustuse tänu erialalisele taustale, mitte tänu oma oskustele koosolekut juhtida. Seetõttu peaks igas organisatsioonis tehtama inimeste efektiivse aja kasutamise nimel koosolekute juhtimise oskuste omandamine suisa kohustuslikuks. Järgnevalt mõned soovitused, millele mõtlemine aitab koosolekut raamides hoida.